Farm Costing Solutions Diesel Beheerstelsel
Tyd En Bewoning
Stukwerk & Produktiwiteit
Toegangsbeheer/ Ongeskeduleerde Pouses
Hierdie produk is ontwerp om die uitreiking en aantekening van diesel by die tenk te beheer. Dit vereis 'n behoorlik gemagtigde bestuurder (drywer) en 'n identifiseerbare voertuig voordat dit sal toelaat dat diesel gepomp word. Bykomend kan dit 'n opsionele kostesentrum vereis – byvoorbeeld iets soos 'n boerderyvertakking of 'n spesifieke aktiwiteit of bewerking.
Die stelsel gebruik Dallas drukknoppies (i-buttons van verskeie kleure) om bestuurders, voertuie en kostesentrums te identifiseer.
Die hart van die stelsel is 'n elektroniese module, wat data stoor en ook beheer oor die skakelkas uitoefen om 'n pomp aan te skakel of 'n elektriese klep oop te maak ten einde diesel vry te stel. Dié module bevat 'n SD-kaart vir databerging, en data word periodiek met 'n USB datastokkie ("flash drive") na u rekenaar oorgedra.
Die gebruik van drukknoppies verminder ook die kanse van diefstal.
Alle data en verslae kan na 'n komma-begrensde datalêer (csv – spreadsheet) uitgevoer word vir verdere verwerking in Excel, Open Office of wat ookal u gebruik. Alle verslae kan ook direk na PDF-formaat uitgevoer word met die oog daarop om dit te e-pos.